Flattum bru

Flattum bru går over Synna / Livasselva like ved Åmodt i Nord-Torpa. Dette er en gammel ferdsel- og kirkevei fra Vest-Torpa til Nord-Torpa, og var en viktig del av vegen til brukene Vestom, Skogstadlia, Nedre og Øvre Nygård som alle ligger på vestsiden.

Det var fram til 1951 ei gammel bru her, men den knakk sammen etter en vinter med mye snø. Men bygdefolket gikk sammen og bygde i fellesskap opp igjen brua. Totalprisen ble 871 kroner og 64 øre. Det var fire av brukerne som sto for arbeidsinnsatsen, til en timepris på 2 kroner og 92 øre. Snaut 200 arbeidstimer gikk med. I tillegg var det kostnader til leieskur, transport, skruer og muttere. Men byggeprosjektet gikk i pluss. Bidrag fra Torpa kommune og Dokka Elveforening, samt vedsalg og innsamlede midler var på 1171 kroner. Et overskudd på nesten 300 kroner med andre ord.

Brua ble som vanlig på trebruer, bygget med tak. Men i 1997 var brua preget av tidens tann, så den ble stengt. I 2002 ble brua gjenåpnet etter å ha blitt restaurert.

Se også
Liste over broer i Norge

Eksterne lenker

  Geocaching Flattum bru

Kategori:Veibroer i Nordre Land
Kategori:Torpa
Kategori:Fagverksbroer
Kategori:Overdekkete broer
Kategori:Gamle veibroer i Norge